***Почивка на о-в Пукет с Куала Лумпур и Банкок***

**Група с водач от България**

**16.11.2024г. – 28.11.2024г.**

**13 дни/ 11 нощувки / 11 закуски с 3 обяда и 1 вечеря**

**2 н. в Куала Лумпур, 6 н. на о-в Пукет и 3 н. в Банкок**

**Програма**

**1-ви ден: 16.11.2024 / СОФИЯ – ИСТАНБУЛ – КУАЛА ЛУМПУР**

**Заминаване от София в 09:50 часа за Пукет през Истанбул. Кацане на летището в Истанбул в 12:20 часа и излитане от Истанбул в 17:10 часа за Куала Лумпур.**

**2-ри ден: 17.11.2024 / КУАЛА ЛУМПУР (Малайзия)**

**Пристигане на международното летище в Кула Лумпур в в 08:15 часа. Посрещане от представител на фирмата-партньор. Посещение на гр. Путраджая - поглед към модерността и величието на федералната административна столица на Малайзия.**

**Нашата обиколка ще започне от Международният конгресен център, архитектурен шедьовър, известен със своя футуристичен дизайн, от където ще се насладите на панорамната гледка към административната столица на Малайзия. По път към Парламента, ще минете покрай Моста Путраджая, Министерство на Правосъдието, „Стоманената джамия“ и ще се удивите от поразителната архитектура на сгради като Кабинета на Министър-председателя (Perdana Putra); Министерство на финансите; Министерство на жените, семейството и развитието на общността; Putrajaya Corporation Complex и много други. При пристигането си на Datarang Putra [площад Путра], една от най-емблематичните забележителности на Путраджая, насладете се на пейзажа с джамията Путра и на уникалната система от близките изкуствени езера.**

**Настаняване около 14ч. в хотел** [Impiana KLLC Hotel 4\*](https://kualalumpurhotels.impiana.com.my/) **или подобен. Почивка и освежаване. Към 17ч. посещение на Кулите „Петронас“ – най-високите кули-близнаци в света. Кулите са 88-етажни небостъргачи. Височина - 451,9 метра. Отличават се не толкова с височината си, колкото със сложната си конструкция. Площта на сградата е 213 750 m2, което се равнява на 48 футболни игрища. Самите кули заемат 40 хектара. В сградата са разположени офиси, конферентни зали и Художествена галерия. Двете кули са съединени на 41-ия и 42-ия етаж (175 м над нивото на улицата) с 58-метров двуетажен небесен мост.**

**Ще имате възможността да се изкачите и насладите на гледката както от моста, който съединява кулите между 41 и 42 етаж, така и от 86-тия етаж – 360“ гледка!**

**Нощувка.**

**3-ти ден: 18.11.2024 / КУАЛА ЛУМПУР, Изхранване – Закуска, обяд и вечеря**

Закуска. Обиколна екскурзия (включена в пакетната цена). Това интригуващо пътешествие ще ви запознае с един от най-красивите градове в света и една от най-младите столици - "Великолепният" **Куала Лумпур -** абсолютен контраст между небостъргачи и колониални сгради от минали векове.

Ще научите за историята на страната и ще видите „Площада на независимостта“, Резиденцията на Британския губернатор, впечатляващия 95 метров пилон, извисяващ националния флаг на Малайзия, ще се снимате с почетната гвардия, охраняваща Кралския дворец. Преди да се насладите на вкусен обяд, ще се заредите духовно, разглеждайки цветното великолепие на китайския храм „Богини на Милосърдието“ и неповторимата архитектура на „Националната джамия“.

Освен това ще посетим "Пещерите Бату". Впечатляваща, величествена природна забележителност. Естествени варовикови пещери, в които изповядващите хинду религията са построили своя храм, 272 стъпала ще ви отведат до светилището на Индуиския Бог на войната и победата – Муруган. Пещерата е една от най-популярните индуски храмове извън Индия и е фокусна точка на индуския фестивал на Thaipusam в Малайзия.

Следва обяд (*включен в цената*).

Следобед ще посетим най-голямата и модерна фабрика за пютър (сплав от калай и олово), известна с висококачествени продукти и изключително майсторство в изработката. Ще се запознаем от близо с процеса на леене, отливане, полиране, гравиране на продукти от калай и олово. Посещение на Batic Factory – типично за региона изкуство за рисуване с восък върху текстил.

Връщане в хотела около 18.00 ч.

**„Вечеря в облаците с очарователна гледка към столицата от 280 метра височина“, в ресторанта на телевизионната кула на Куала Лумпур – 7-мата по височина телевизионна кула в света, 421 м. Вечеря с 360 градусова панорама към целия Куала Лумпур.** Н**ощувка.**

**4-ти ден: 19.11.2024 / КУАЛА ЛУМПУР - ПУКЕТ, Закуска**

**Закуска в хотела. Свободно време. Трансфер до летището за полет Куала Лумпур - Пукет. Посрещане и трансфер до избрания от Вас хотел. Настаняване. Нощувка.**

**5-ти ден: 20.11.2024 / ПУКЕТ, Закуска**

**Закуска в хотела.** Информационна среща за запознаване с допълнителните екскурзии.

Свободно време за плаж, почивка и забавления на един от най-красивите острови в Андаманско море. Насладете се на безкрайните бели плажове, кристалното море, многобройните магазини, уютните заведения предлагащи голям избор от морска, интернационална и тайландска кухня, и винаги усмихнатите местни жители. Не пропускайте и енергичния и изпълнен с изненади нощен живот на най-известния плаж на острова - Патонг. Н**ощувка.**

**6-ти ден: 21.11.2024 / ПУКЕТ, Закуска**

**Закуска в хотела.**

**Полудневна обиколка на най-големите забележителности на о-в Пукет (*включена в цената*).**

**Екскурзията ще започне със спирка на живописна панорамна площадка за наблюдение и снимки на Андаманското крайбрежие с големия Буда. Ще се запознаем с древните легенди и съвременния живот на този богат на история остров. Ще продължим с разходка до най-големия будистки храм в Пукет - Ват Чалонг (Wat Chalong), където ще научите повече за религията будизъм и за някои древни ритуали свързани с нея.**

**Продължаваме с посещение на Пукет Таун или столицата на острова, където ще се разходим сред прекрасни колониални сгради от началото на 19-ти век. Ще имаме възможност да се насладим на историческата част на града, осеяна със сгради в португалски колониален стил, ще преминем през известната арт улица „Графити“, след което ще имаме свободно време за разходка и покупка на сувенири. Свободно време за плаж и развлечения.**

**Вечерта възможност за посещение на „Шоу Фантазия”, с включена вечеря (*срещу допълнително заплащане от около 72 евро на човек ).***

Най-грандиозното и пищно шоу, което някога сте виждали, е на остров Пукет в Тайланд. Казва се Phuket FantaSea и съчетава красота, елегантност, музика, огромни декори, стотици артисти и живи животни. Това е най-големият увеселителен парк на острова, който ежедневно събира хиляди туристи, които са готови да се потопят в света на магията и фантазията. Разположен е на площ от 57 хектара и включва атракции, детски площадки, зоологическа градина, има редки албиноси животни и влечуги. Нощувка.

**7-ми ден: 22.11.2024 / ПУКЕТ, Закуска**

**Закуска в хотела. Свободно време или възможност за целодневна екскурзия до островите Пи-Пи с включен обяд (*срещу допълнително заплащане от около 90 евро на човек, продължителност около 8 часа* ).**

**Ще се качим от марината на бърза лодка и директно ще се отправим към Maya Bay, където е сниман филма „Плажът”. Ще видим залива и ще имаме възможност да направим снимки от палубата на лодката, след което ще имаме време да се потопим в кристалните води на Loh Samah и пещерата Pileh, ще преминем близо до пещерата Виникг – дом на лястовици, които гнездят там и да видим „Плажа на маймуните“. Ще се насладим на красивия подводен свят на големия коралов риф Хин Кланг и** ще обядваме в ресторант на Phi Phi Natural Resort.

След обяд ще имаме свободно време за плуване и шнорхелинг на „Bamboo Island”. А за почитателите на подводния свят, наблизо има и коралов риф. Връщане в хотела около 18ч. Нощувка.

**8-ми ден: 23.11.2024 / ПУКЕТ, Закуска**

**Закуска в хотела. Свободно време за пълноценна почивка и разходки из острова.**

**Вечерта при желание: „Сиам Нирамит Шоу“, с вечеря - препоръчително** **( *срещу допълнително заплащане от около 65 евро на човек ).***

„Сиам“ е предишното име на Тайландското кралство отпреди 100 години. „Нирамит“ означава „Създаден от магия“. Siam Niramit отворя врати за първи път в Банкок през 2005 г. и е смятано за шоуто, което трябва да се види в Тайланд, представяйки изкуствата, културата и историята на Тайланд.

Siam Niramit отворя врати в Пукет през 2010 г. с повече атракции и развлечения.

**9-ти ден: 24.11.2024 / ПУКЕТ, Закуска**

**Закуска. Свободно време на о-в Пукет или възможност за допълнителна екскурзия до залива Панг-Нга и острова на Джеймс Бонд с включен обяд (*срещу допълнително заплащане от около 90 евро на човек, продължителност около 9 часа*).**

**Трансфер от хотела до марината, от където ще се качим на бърза лодка и ще се отправим към залива Панг-Нга преминавайки през остров Панак. Ще посетим острова Кох Тапу популярен като острова на Джеймс Бонд (където е снимана една от частите на филма). Ще се возим на кану в залива Ко Хонг и ще преминем през мангровите гори. Обяд в мюсюлманското селище Кох Пани изградено върху дървени колони (*включен в цената на екскурзията*). Свободно време за плаж и шнорхелинг на острова Кох Кай Най.** Връщане в хотела около 18ч**. Нощувка.**

**10-ти ден: 25.11.2024 / ПУКЕТ - БАНКОК, Закуска**

**Закуска в хотела.**

Трансфер до летище Пукет за полет до Банкок. След пристигане **екскурзия до плаващите пазари и пазара на релси Маеклонг (Maeklong).**

**Плаващият пазар Даемон Судак** (Daemon Sudak) на Банкок е най-популярния и най-големия воден пазар в Тайланд. Намира се на около 100 км от Банкок и пътуването до там отнема около 2 часа. По път ще се отбием до местна малка ферма за производство на кокосова захар. Ще имаме възможност да проследим процеса, в който от цял кокосов орех се произвежда кокосовата захар използвана за много сладкиши в Тайланд.

Ще продължим пътуването на типични дървени дълго опашати лодки, за да достигнем до вътрешността на плаващия пазар. Местните хора разказват, че канала, на който се намира Даемон Судак (Daemon Sudak) е бил предназначен за транспортен коридор, водещ към столицата. С течение на времето тази функция се променя и днес е популярна туристическа дестинация. Това е мястото, където можете да видите начина, по който местните пазаруват плодове и зеленчуци от малките си дървени лодки. Днес освен плодове и зеленчуци на пазара ще намерите много сувенири, и ръчно изработени изделия. Ще видите също традиционни тайландски къщи и начина, по който местните използват дървените лодки в ежедневието си.

Следва посещение на станалия много известен и малко екстремен **пазар на релси Маеклонг** (Maeklong Railway Market). На пръв поглед той изглежда като всеки друг пазар на открито – тропически плодове и зеленчуци, разнообразие от сушени подправки, прясна риба и други местни хранителни продукти. Хората се движат през тълпата и си купуват от сергиите каквото им е нужно. Пазарът е разположен върху релси и покрит с ниски тенти. Идва и най-интересният момент на екскурзията, в който в далечината се чува сирена на влак. Множеството хора бързо се отдръпва от релсите, за да му направи място да мине по пътя си, лъкътушещ между сергиите.

Трансфер до хотел [Golden Tulip Mandison Suites - 4\*](https://mandison.goldentulip.com/en-us/#The%20Hotel) или подобен. Нощувка.

**11-ти ден: 26.11.2024 / БАНКОК, Закуска и обяд**

**Закуска в хотела.**

**Престоят ни в Банкок продължава с целодневна обзорна екскурзия на Банкок с включен обяд (*включена в цената*).**

**Банкок е градът на светлините и храмовете, миналото и настоящето.** Историческият център на Банкок е разположен на остров Ратанакосин, на бреговете на р. Чао Прая**.** Турът ни ще започне с посещение на големият кралски дворец – прекрасен архитектурен образец и една от националните забележителности на Тайланд. Построен през 18 в. от крал Рама, дворецът бил център на кралството в продължение на 150 години. В пределите на двореца се намира Храма на изумрудения Буда (Wat Phra Kaew), който се счита за едно от най-свещените места в страната. **Ще посетим и** Ват По (Wat Pho) най-старият храм в Банкок. В него се съхранява най-голямата колекция от изображения на Буда. Ключово място заема огромната статуя на полегналия Буда – 15 метра висока и 46 метра дълга. Позата на статуята представлява влизането в нирвана и края на преражданията. Позлатената фигура е полегнала на инкрустирани със злато и скъпоценни камъни възглавници, а на стъпалата на Буда са изрисувани върху седеф 108 будистки символа.

С яхта ще плаваме по река Чао Прая със своите канали, един от които каналът Лонг (Klong) и храмът на Зората (Wat Arun).

Обяд в ресторанта на най-високата сграда на Тайланд „Bayok Skye“на 84 етаж **(*Включен в цената*)**. Свободно време за шопинг.

**12-ти ден: 27.11.2024 / БАНКОК, Закуска и обяд**

**Закуска в хотела.**

**Целодневна екскурзия до древната столица на Сиам и нейните храмове и исторически паметници – Аютая (*Включен в цената*).**

**Аютая, включен в ЮНЕСКО от 1991 г. е град в Тайланд, на около 80 километра северно от Банкок. Бивша столица на**

**Кралство Сиам и проспериращо международно търговско пристанище от 1350 г. до разрушаването му от Бирма през 1767 г. Руините на стария град сега образуват историческия парк Аютая, археологически обект, който съдържа дворци, будистки храмове, манастири и статуи. Паркът е на остров между 3 реки.**

**Обяд на круизен кораб, който по р. Чао Прая ще ни върне обратно в Банкок.**

**13-ти ден: 28.11.2024 / БАНКОК - ИСТАНБУЛ - СОФИЯ**

Ранен трансфер за полет до Истанбул в 06:25 ч. Кацане в Истанбул в 13:20 ч., след което свързващ полет в 14:45 ч. за София. Пристигане в 15:05 на летище София.

**Пакетни цени – Ранни записвания до 30.06.2024**

|  |  |  |  |  |
| --- | --- | --- | --- | --- |
| **BEST WESTERN PATONG BEACH - 4\* / Район - Patong / Закуска / Стая - Superior** | | | | |
| **Дати** | **На човек в двойна стая** | **Единична стая** | **Трети възр. на доп. легло** | **Дете 2-11,99 г. с двама възрастни** |
| **16.11.2024** | 2 486 € | 2 793 € | 2 324 € | 2 248 € |

|  |  |  |  |  |
| --- | --- | --- | --- | --- |
| **PHUKET EMERALD BEACH RESORT - 5\* / Район - Karon / Закуска / Стая - Deluxe Pool View** | | | | |
| **Дати** | **На човек в двойна стая** | **Единична стая** | **Трети възр. на доп. легло** | **Дете 2-11,99 г. с двама възрастни** |
| **16.11.2024** | 2 564 € | 2 949 € | 2 396 € | 2 200 € |

|  |  |  |  |  |
| --- | --- | --- | --- | --- |
| **THE CHARM RESORT PHUKET - 4\* / Район - Patong / Закуска / Стая - Deluxe** | | | | |
| **Дати** | **На човек в двойна стая** | **Единична стая** | **Трети възр. на доп. легло** | **Дете 2-11,99 г. с двама възрастни** |
| **16.11.2024** | 2 543 € | 2 907 € | 2 312 € | 2 236 € |

|  |  |  |
| --- | --- | --- |
| **BURASARI RESORT - 4+\* / Район - Патонг / Пансион - Закуска / Стая - Premier Pool View** | | |
| **Дати** | **На човек в двойна стая** | **Единична стая** |
| **16.11.2024** | 2 585 € | 2 985 € |

|  |  |  |  |  |
| --- | --- | --- | --- | --- |
| **THE NATURE RESORT - 5\* / Kalim Bay Area (близо до Патонг) / Закуска / Deluxe** | | | | |
| **Дати** | **На човек в двойна стая** | **Единична стая** | **Трети възр. на доп. легло** | **Дете 2-11,99 г. с двама възрастни** |
| **16.11.2024** | 2 567 € | 2 955 € | 2 392 € | 2 316 € |

|  |  |  |  |  |
| --- | --- | --- | --- | --- |
| **THAVORN PALM BEACH RESORT - 5\* / Karon / Закуска / Deluxe Terrace** | | | | |
| **Дати** | **На човек в двойна стая** | **Единична стая** | **Трети възр. на доп. легло** | **Дете 2-11,99 г. с двама възрастни** |
| **16.11.2024** | 2 747 € | 3 321 € | 2 380 € | 2 208 € |

|  |  |  |
| --- | --- | --- |
| **KATATHANI BEACH RESORT AND SPA - 5\* / Район - Kata / Закуска / Стая - Deluxe** | | |
| **Дати** | **На човек в двойна стая** | **Единична стая** |
| **16.11.2024** | 2 825 € | 3 471 € |

**Цената е в евро на човек и включва:**

* Самолетен билет **София – Истанбул – Куала Лумпур - Пукет - Истанбул – София с Turkish Airlines с включен 23 кг. багаж на лента и 8 кг. ръчен;** Летищни такси;
* Самолетени билети Куала Лумпур - Пукет - Банкок с местни авиокомпании, с включен багаж от 20 кг на лента и 8 кг. ръчен;
* **Всички трансфери, описани в програмата;**
* **2 нощувки със закуски в 4\* хотел в Куала Лумпур в** [Impiana KLLC Hotel 4\*](https://kualalumpurhotels.impiana.com.my/) **или подобен;**
* **6 нощувки със закуски на о-в Пукет в избраният хотел;**
* **3 нощувки със закуски в 4\* хотел в Банкок** [Golden Tulip Mandison Suites - 4\*](https://mandison.goldentulip.com/en-us/#The%20Hotel) или подобен**;**
* **Посещение на гр. Путраджая;**
* **Посещение на кулите „Петронас“;**
* **1 вечеря в ресторанта на TV кулата на Куала Лумпур;**
* **Обиколна екскурзия на Куала Лумпур с включен обяд;**
* **Полудневна екскурзия на о-в Пукет с посещение на най-голямата статуя на Буда;**
* **Екскурзия до плаващия пазар Даемон Судак и пазара на релси Маеклонг;**
* **Обзорна екскурзия на Банкок с включен обяд;**
* **Целодневна екскурзия до Аютая с включен обяд;**
* **Водач, придружаващ групата и помагащ с превода на екскурзиите на място;**
* Медицинска застраховка – 15 000 евро със ЗД „ДЖЕНЕРАЛИ”;

**Цената не включва:**

* **Виза за Тайланд – 2300 бата около 60 евро, които се заплащат на летище Пукет.**
* Хранения извън посочените в програмата;
* Разходи от личен характер;
* Допълнителна екскурзия до островите Пи-Пи на о-в Пукет– 90 евро на човек с включен обяд;
* Допълнителна екскурзия до залива Панг-Нга и о-ва на Джеймс Бонд на о-в Пукет– 90 евро на човек с включен обяд;
* Шоу Фантазия с вечеря – 72 евро на човек;
* Сиам Нирамит Шоу с вечеря - 65 евро на човек;

**Необходими документи:**

* **Международен паспорт с валидност не по-малка от 6 месеца;**
* **Актуална паспортна снимка – 1 брой, нужна за визата на място;**
* Попълнен формуляр за виза.

**Полетно разписание с АК Turkish Airlines:**

TK1028  16.11 София 09:50 Истанбул 12:20

 TK 62   16.11 Истанбул 17:10 Куала Лумпур 08:10 (на 17.11)

TK 59   28.11 Банкок 06:25 Истанбул 13:20

 TK1031 28.11 Истанбул 14:45 София 15:05

**Условия на резервация:**

* **При записване се внася депозит от 750 евро.**
* **Пълно плащане до 30 дни преди заминаването;**
* Офертата важи при минимум 15 туриста;
* Пътуването е без медицински изисквания за имунизации;
* Срок за уведомление за несъбран минимум – 30 дни, преди заминаване;
* Туроператорът си запазва правото да променя последователността на изпълнение на мероприятията по програмата.

**Срокове за анулации и неустойки:**

* От деня, следващ подписването на договора, до 60 дни преди датата на отпътуване – няма.
* От 59 до 30 дни до датата на заминаване, размера на депозита от 750 евро.
* При анулация по-малко от 29 дни преди заминаване – пълната сума по договора

**Срокове за анулации и неустойки:**

* От деня, следващ подписването на договора, до 60 дни преди датата на отпътуване – няма.
* От 59 до 30 дни до датата на заминаване, пълния размер на депозита от 750 евро.
* При анулация по-малко от 29 дни преди заминаване – пълната сума по договора

**Анулации без неустойки и връщане на суми:**

* При анулация на пътуването от страна на ТО, сумата се възстановява в рамките на 7 дни от деня на анулацията;
* При невъзможност от пътуване, поради забрана или ограничения в следствие на епидемиологична обстановка свързана с COVID 19, заплатената сума се възстановява в пълен размер в рамките на 14 дни от датата на отпътуването.

**Допълнително за Ваша сигурност може да бъде сключена застраховка „Отмяна на пътуване“ срещу допълнително заплащане.**

**Общи условия при застраховка „Отмяна на пътуване“, включваща и отмяна на пътуването поради COVID-19:**

* Възстановяване на възникналите разходи при анулиране на резервирано пътуване;
* Ако застрахованото лице се разболее от COVID-19 или е поставено под карантина поради съмнение за заболяване и следователно трябва да отмени планирано пътуване, застраховката покрива възстановяването на разходите за анулиране на пътуването.
* Заболяването на съпруг/а или близък роднина, който не пътува, също се счита за причина за анулиране на пътуването, при условие че лицето има живото застрашаващо състояние поради COVID-19 и се нуждае от интензивни грижи в болница.

**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на съответните суми според условията за анулации и неустойки.**

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети и не по-късно от 7 дни преди датата на отпътуване при чартърни полети, като се задължава да заплати на ТУРОПЕРАТОРА само дължимите суми, свързани с евентуалната смяна на имена в хотела.

Условията за пътуване по време на пандемията от Covid-19 са променливи и финалните такива ще бъдат оповестени от туроператора при наближаване на датата на заминаване.

В случай на извънредно положение или епидемична обстановка, клиентите са напълно информирани, че условията на пътуване могат да бъдат променяни и динамични, съобразявайки се с актуалната обстановка преди осъществяване на пътуването. Туроператорът ще уведомява клиентите си своевременно при всяка промяна на условията на пътуване.

Пътуване на лица с ограничена подвижност: Пътуването не е подходящо за лица с ограничена подвижност.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1329240126000001 на ЗК „ДЖЕНЕРАЛИ”АД.